**INFORMATIVNI LIST  
POPIS ZA PROVJERU PRISTUPAČNOSTI ZA POSLODAVCE**

Koristite ovaj popis za provjeru kako biste dobili ideje za poboljšanje fleksibilnosti i pristupačnosti radnim mjestima u vašoj organizaciji.

Kao početnu točku, mogli biste razmotriti provedbu jedne ili više slijedećih smjernica ili programa;

 Jednaku mogućnost zapošljavanja i/ili program raznolikosti

 Razumnu prilagodbu / fleksibilne radne aranžmane

 Akcioni plan za pristupačnost

 Raznolikost i otkrivanje invaliditeta

 Smjernice za povratak na posao

 Programe obuke za podizanje svijesti o invalidnosti

 Čelnike koji promiču rad osoba s invaliditetom

 Mentorstvo osoba s invaliditetom

 Mreže zaposlenika s invaliditetom

Također možete razmotriti sljedeće ideje koje mogu pomoći vašoj organizaciji da postane pristupačnije radno mjesto na kojem bi se osobe s invaliditetom željele zaposliti:

 Kako su struktuirani oglasi i opisi slobodnih radnih mjesta u vašoj organizaciji – pozivaju li oni osobe s invaliditetom da se prijave na natječaj i je li je oglas pristupačan na internetu i u tiskanim medijima (kao što su brajica ili oglas pisan krupnim slovima).

 Proširite potragu za kandidatima distribucijom natječaja organizacijama za rad s osobama s invaliditetom ili službama za zapošljavanje osoba s invaliditetom.

 Pružite mogućnosti za stjecanje radnog iskustva, obuku ili naukovanje osobama s invaliditetom kao način povećavanja njihovog znanja i vještina i kao mogućnost pristupa stalnom poslu.

 Promijenite format intervjua za posao kako biste omogućili razumnu prilagodbu – kao na primjer pristup prostorijama, pristup pomoćnoj osobi ili zastupniku ili tumaču za Auslan.

 Razmotrite stil, ponašanje i tehnike postavljanja pitanja tijekom intervjua, kao i zadatke za procjenu sposobnosti kako biste osigurali da i osobe s invaliditetom budu uključene.

 Neka vam bude standardna praksa razgovarati o svim razumnim prilagodbama pri ponudi posla osobi s invaliditetom.

 Pružite materijale za obuku u pristupačnim formatima – npr. video s titlovima, tekst pisan jednostavnim jezikom, računalne sustave koji su kompatibilni s programima za čitanje sa zaslona i drugom asistivnom tehnologijom.

 Organizirajte kupnju i instalaciju svih tehnologija za modificiranje radnog mjesta, pomagala ili asistivne tehnologije.

 Izvršite provedbu procedure za evakuaciju u hitnim slučajevima koja odgovara potrebama osoba s invaliditetom.

 Provjerite je li:

* su vaše parkiralište, ulaz i recepcija lagano pristupačni i slobodni od svih opasnosti za osobe s invaliditetom,
* su podovi skliski, te dovoljno čvrsti i glatki za osobe koje koriste invalidska kolica ili hodalice,
* prostorije za sastanke i izlazi pružaju dovoljno prostora kako bi osobe s invalidskim kolicima mogle izaći bez prepreka i ograničenja, i
* svi korisnici mogu lako i sami otvoriti vrata – tj. da vrata nisu teška ili teška za otvoriti i da su kvake na vratima na pristupačnoj visini.

JobAccess može pomoći vašoj organizaciji poboljšati fleksibilnost i pristupačnost. Kako biste saznali više, posjetite www.jobaccess.gov.au ili nazovite JobAccess savjetnika na 1800 464 800 – pozivi sa mobitela se naplaćuju po višoj tarifi.